CELEX: 32021D0322
Language: lv
Date: 2021-02-18 00:00:00
Title: Padomes Lēmums (ES) 2021/322 (2021. gada 18. februāris), ar ko ieceļ Reģionu komitejas locekļa aizstājēju

24.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 64/1
               
            
         PADOMES LĒMUMS (ES) 2021/322
         (2021. gada 18. februāris),
         ar ko ieceļ Reģionu komitejas locekļa aizstājēju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu,
         ņemot vērā Padomes Lēmumu (ES) 2019/852 (2019. gada 21. maijs), ar ko nosaka Reģionu komitejas sastāvu (1),
         ņemot vērā Polijas valdības priekšlikumu,
         tā kā:
         
                     (1)
                  
                  
                     Līguma 300. panta 3. punktā ir paredzēts, ka Reģionu komitejas sastāvā ir reģionālo un vietējo struktūru pārstāvji, kam ir vai nu reģionālas vai vietējas vēlētas varas pilnvaras, vai arī kuri ir politiski atbildīgi kādam vēlētam forumam.
                  
               
                     (2)
                  
                  
                     Līguma 305. pantā ir noteikts, ka Padome Reģionu komitejas locekļus, kā arī tādu pašu skaitu viņu aizstājēju ieceļ uz pieciem gadiem saskaņā ar visu dalībvalstu priekšlikumiem.
                  
               
                     (3)
                  
                  
                     Ņemot vērā to, ka Reģionu komitejas locekļu un viņu aizstājēju pilnvaru termiņš beidzās 2020. gada 25. janvārī, būtu jāieceļ jauni locekļi un viņu aizstājēji.
                  
               
                     (4)
                  
                  
                     2019. gada 10. decembrī Padome saskaņā ar dalībvalstu priekšlikumiem pieņēma Lēmumu (ES) 2019/2157 (2). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko izvirzījušas Čehijas, Dānijas, Igaunijas, Kipras, Latvijas, Luksemburgas, Nīderlandes, Austrijas, Rumānijas, Slovēnijas, Slovākijas un Zviedrijas valdības. Ar Lēmumu (ES) 2019/2157 uz to pašu laikposmu iecēla arī trīs locekļus, ko bija izvirzījusi Beļģijas valdība, 21 locekli un 20 locekļu aizstājējus, ko bija izvirzījusi Vācijas valdība, astoņus locekļus un astoņus locekļu aizstājējus, ko bija izvirzījusi Īrijas valdība, 16 locekļus un 16 locekļu aizstājējus, ko bija izvirzījusi Spānijas valdība, 10 locekļus un 14 locekļu aizstājējus, ko bija izvirzījusi Itālijas valdība, četrus locekļus un četrus locekļu aizstājējus, ko bija izvirzījusi Maltas valdība, un astoņus locekļus un astoņus locekļu aizstājējus, ko bija izvirzījusi Somijas valdība.
                  
               
                     (5)
                  
                  
                     2020. gada 20. janvārī Padome saskaņā ar dalībvalstu priekšlikumiem pieņēma Lēmumu (ES) 2020/102 (3). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko bija izvirzījušas Grieķijas, Francijas, Horvātijas, Lietuvas, Ungārijas un Portugāles valdības, kā arī četrus locekļus un četrus locekļu aizstājējus, ko bija izvirzījusi Beļģijas valdība, vienu locekli, ko bija izvirzījusi Bulgārijas valdība, vienu locekli un vienu locekļa aizstājēju, ko bija izvirzījusi Īrijas valdība, vienu locekli un vienu locekļa aizstājēju, ko bija izvirzījusi Spānijas valdība, 14 locekļus un 10 locekļu aizstājējus, ko bija izvirzījusi Itālijas valdība, un 21 locekli un 20 locekļu aizstājējus, ko bija izvirzījusi Polijas valdība.
                  
               
                     (6)
                  
                  
                     2020. gada 3. februārī Padome saskaņā ar dalībvalstu priekšlikumiem pieņēma Lēmumu (ES) 2020/144 (4). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla četrus locekļus un četrus locekļu aizstājējus, ko bija izvirzījusi Spānijas valdība, kā arī vienu locekli un vienu locekļa aizstājēju, ko bija izvirzījusi Somijas valdība.
                  
               
                     (7)
                  
                  
                     2020. gada 26. martā Padome saskaņā ar dalībvalstu priekšlikumiem pieņēma Lēmumu (ES) 2020/511 (5). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla piecus locekļus un astoņus locekļu aizstājējus, ko bija izvirzījusi Beļģijas valdība, vienu locekļa aizstājēju, ko bija izvirzījusi Vācijas valdība, un vienu locekli, ko bija izvirzījusi Maltas valdība.
                  
               
                     (8)
                  
                  
                     Pēc Apvienotās Karalistes izstāšanās no Savienības, kas juridiski stājās spēkā 2020. gada 1. februārī, Padome 2020. gada 8. jūnijā pieņēma Lēmumu (ES) 2020/766 (6) saskaņā ar Lēmumu (ES) 2019/852 un dalībvalstu priekšlikumiem. Ar minēto lēmumu laikposmam no 2020. gada 1. februāra līdz 2025. gada 25. janvārim iecēla vienu papildu locekli un vienu papildu locekļa aizstājēju, ko bija izvirzījusi Igaunijas valdība, vienu papildu locekli un vienu papildu locekļa aizstājēju, ko bija izvirzījusi Kipras valdība, kā arī vienu papildu locekli un vienu papildu locekļa aizstājēju, ko bija izvirzījusi Luksemburgas valdība.
                  
               
                     (9)
                  
                  
                     2020. gada 30. jūlijā Padome saskaņā ar dalībvalstu priekšlikumiem pieņēma Lēmumu (ES) 2020/1153 (7). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla 11 locekļus un 12 locekļu aizstājējus, ko bija izvirzījusi Bulgārijas valdība, trīs locekļus un trīs locekļu aizstājējus, ko bija izvirzījusi Vācijas valdība, un vienu locekļa aizstājēju, ko bija izvirzījusi Maltas valdība. Ar minēto lēmumu laikposmam no 2020. gada 1. februāra līdz 2025. gada 25. janvārim arī iecēla vienu locekļa aizstājēju, ko bija izvirzījusi Kipras valdība, un vienu locekļa aizstājēju, ko bija izvirzījusi Luksemburgas valdība.
                  
               
                     (10)
                  
                  
                     2020. gada 17. decembrī Polijas valdība izvirzīja savu kandidātu savai atlikušajai locekļa aizstājēja vietai. Minētais locekļa aizstājējs būtu jāieceļ uz atlikušo pilnvaru laiku, proti, līdz 2025. gada 25. janvārim,
                  
               IR PIEŅĒMUSI ŠO LĒMUMU.
         
            1. pants
            Uz atlikušo pilnvaru laiku, proti, līdz 2025. gada 25. janvārim, Reģionu komitejā par locekļa aizstājēju ar šo tiek iecelta šāda persona:
            
                         
                     
                     
                        POLSKA
                     
                  
                         
                     
                     
                        Mr Adam BANASZAK
                     
                  
                         
                     
                     
                        Member of a Regional Assembly: Sejmik Województwa Kujawsko – Pomorskiego.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 18. februārī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 139, 27.5.2019., 13. lpp.
         
         
            (2)  Padomes Lēmums (ES) 2019/2157 (2019. gada 10. decembris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 327, 17.12.2019., 78. lpp.).
         
            (3)  Padomes Lēmums (ES) 2020/102 (2020. gada 20. janvāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 20, 24.1.2020., 2. lpp.).
         
            (4)  Padomes Lēmums (ES) 2020/144 (2020. gada 3. februāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 32, 4.2.2020., 16. lpp.).
         
            (5)  Padomes Lēmums (ES) 2020/511 (2020. gada 26. marts), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 113, 8.4.2020., 18. lpp.).
         
            (6)  Padomes Lēmums (ES) 2020/766 (2020. gada 8. jūnijs), ar ko laikposmam no 2020. gada 1. februāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 187, 12.6.2020., 3. lpp.).
         
            (7)  Padomes Lēmums (ES) 2020/1153 (2020. gada 30. jūlijs), ar ko ieceļ Reģionu komitejas locekļus un locekļu aizstājējus (OV L 256, 5.8.2020., 12. lpp.).